San Migel eliza (Igantzi)

San Migel eliza, Mikel goiangeruaren adbokaziokoa, Igantziko parrokia eliza da, estilo gotiko berantiarrean eraikia.

 Deskribapena 

XVI. mendean eraikia originalki , elizaren jatorrizko itxurari gurutzaduraren besoak gehitu zitzaizkion 1793. urtean. Geroztik, gurutze latindarreko oinplanoa du, hiru ataleko habeartea, gurutzadura barne, eta burualde zuzen txiki bat. Jatorrizko eliza hark kanpandorrerik ez zuen arren, 1940. urtean gehitu zitzaion bat.

Kanpoaldean, harlanduzko horma erregularrak ditu. Eliz ataria zaharra da, XVI. mendeko eraikin originalekoa. Zirkuluerdiko arku bat da, alboetan zutabe lauak dituena. Zutabe horiek idulkien gainean altxatzen dira, eta multzoa frontoi triangeluar batez amaitzen da. Bi isuriko teilatua duen harrizko arkupe moderno batek babesten du ataria.

Barrualdean, XVII. mende bukaerako erretaula nagusi barrokoa nabarmentzen da. Lehenengo gorputzean, Sortzez Garbi moderno baten alboetan, Paduako San Antonioren eta San Joan Ebanjelariaren irudiak daude, baita liburua duen santu baten eta Santo Domingoren bi erliebe ere. Bigarren mailan, Mikel Goiangerua nabarmen ageri da, eta Kalbario bat goiko mailan.

 Iruditegia 

 Erreferentziak 

 Kanpo estekak 

Kategoria:Igantziko eraikinak
Kategoria:Nafarroako elizak